open-index/open-wikipedia-markdown huggingface dataset:
ID-porten

**ID-porten** også kalt **ID-porten/MinID** er en felles innloggingsløsning for en rekke offentlige nettjenester i Norge. ID-porten er utviklet og forvaltet av Direktoratet for forvaltning og IKT (Difi). 

ID-porten er ingen egen innloggingsløsning, men videreformidler innlogging gjennom flere elektroniske ID'er. 

Foreløpig er det fire forskjellige innloggingsløsninger i ID-porten:

* MinID – felles offentlig innloggingsløsning for innlogging på sikkerhetsnivå 3
* BankID - felles samordnet infrastruktur som er utviklet av banknæringen gjennom BankID Samarbeidet på sikkerhetsnivå 4.
** Fra høsten 2015 inkluderer dette også BankID på mobil
* Buypass – kommersiell aktør for innlogging på sikkerhetsnivå 4
* Commfides – kommersiell aktør for innlogging på sikkerhetsnivå 4

Per september 2017 rapporterer Difi at ID-porten gir tilgang til mer enn 1100 nettjenester fra over 600 offentlige virksomheter. MinID sto for 28,4 % av innloggingene, BankID 68,9 % (hvorav BankID på mobil 20,4 %), Buypass 2,7 % og Commfides 0,02 %.

## Historikk
MinID ble lansert i desember 2008. Avtale med Buypass og Commfides ble inngått i 2010. BankIDs tilbud ble da avvist på grunn av manglende støtte for meldingskryptering. Innlogging med Buypass var mulig fra desember 2010 og med Commfides eID fra mars 2011. I ny anskaffelse i 2012 kom BankID inn, i tillegg til at kontrakten med Buypass og Commfides ble fornyet. Innlogging med BankID var deretter mulig fra november 2012.

## Teknisk
ID-porten er basert på Open AM fra ForgeRock, og offentlige virksomheter federer med ID-porten via SAML

## Referanser


## Eksterne lenker
* Slik bruker du MinID
* ID-porten – Hjelp og brukerstøtte
* Om ID-porten
Idrettslaget Skjergard

**Idrettslaget Skjergard** (stiftet i 1989) er et idrettslag fra Øygarden i Vestland

. Klubben ble til etter en sammenslåing av de tre lokale klubbene ,  og .

## Fotball
A-laget i fotball spiller i 2012 i 5. divisjon, etter å ha rykket ned fra 4. divisjon i 2011.

### Tabellen 2011

## Håndball
Klubbens A-lag i håndball for herrer spiller 2020/21-sesongen i 5. divisjon. A-laget for kvinner spiller 2020/21-sesongen i 6. divisjon.

## Kjente utøvere
*Kim-Rune Hellesund, fotball
*Tommy Knarvik, fotball

## Eksterne lenker
*
Serhij Arbuzov

**Serhij Hennadijovytsj Arbuzov** (ukrainsk: **Сергій Геннадійович Арбузов**, født 24. mars 1975 i Donetsk) er en ukrainsk økonom og politiker, som var sentralbanksjef for Ukrainas nasjonalbank fra januar 2011 til desember 2012, og var fungerende statsmininister i Ukraina fra januar til februar 2014.

## Yrkeskarriere
De siste seks og et halvt årene fram til 19. mai 2010 var han styreleder for UkrBusinessBank, mens han fra 20. mai ble forfremmet til *president* i samme bank. 26. mai ble han gitt plass i representantskapet i Ukreximbank, og i juni ble han valgt som leder av representantskapet.

I september 2010 ble han utnevnt til *første visesentralbanksjef* i Ukrainas nasjonalbank, og erstattet da Anatoliy Shapovalov i denne stillingen. Den 23. desember 2010 valgte parlamentet ham som ny sentralbanksjef. Han tiltrådte denne stillingen 19. januar 2011. Etter Mykola Azarovs fratreden som statsminister 28. januar 2014, ble Arbuzov som første stedfortredende statsminister, også sjef for regjeringen som fungerer som et forretningsministerium.

Den 27. februar overtok Arsenij Jatsenjuk som Ukrainas statsminister. 

## Referanser
Anseris Mons

**Anseris Mons** er et isolert fjellmassiv i de sørlige høylandene på Mars beliggende ved den nordøstlige grensen av Hellas Planitia ved lengdegrad 86,6°E og breddegrad 29,81°S. Fjellene er 57&nbsp;km i diameter og strekker seg til en høyde på rundt &nbsp;m over Mars' nullnivå eller rundt &nbsp;m over de omkringliggende slettene.

## Referanser


## Eksterne lenker
*
Johann Peter Pichler

**Johann Peter Pichler**, også kjent som **Johann Baptist Pichler** (født ca. 13. mai 1765 i Bozen, død 18. mars 1807 i Wien), var en østerriksk mezzotintkunstner og portrettgravør.

Pichler utdannet seg i Wien, før han ble ansatt av Chalkographische Gesellschaft. Senere dro han til Dresden for å undervise i mezzotintkunst.

## Verk
* *Magdalena und Johannes* efter Battoni
* *Die fliehende Myrrha* efter Poussin
* *Venus* efter Tizian
* *Omphale* efter Domenichino
* *Amor* efter Correggio

## Referanser


## Litteratur
* Georg Kaspar Nagler: *Neues allgemeines Künstler-Lexicon oder Nachrichten von dem Leben und Werken der Maler, Bildhauer, Baumeister, Kupferstecher, Formschneider, Lithographen, Zeichner, Medailleure, Elfenbeinarbeiter, etc*. Bd. 11, S. 276-279 (Online)
* 

## Eksterne lenker
*
Sankt Hans kirke

**Sankt Hans kirke** er en kirke i Sankt Hans sogn i Odense sentrum, beliggende like ved Odense slott og opprinnelig oppført for Johanitterordenen på 1100–1200-tallet.

På sørsiden er det satt en treskodde foran en åpning, kjent som «den utvendige prekestol». Trolig ble den i middelalderen brukt til prekener for spedalske og bannlyste, for de fikk ikke delta i gudstjenestene - eller relikvier ble utstilt der i høytidene. Under den tyske okkupasjonen brukte de to prestene i kirken «den utvendige prekestol» til andakter i sommerhalvåret. De fremmøtte satt da på benker på plassen foran, og sang de, ble det spilt orgel inne i kirkerommet.

Eventyrdikteren H.C. Andersens var svak ved fødselen og ble derfor hjemmedøpt. Ti dager senere, andre påskedag 1805, ble dåpen bekreftet i Sankt Hans kirke. H.C. Andersen skrek så høyt at den gamle presten ble irritert og sa at gutten skrek «som en katt». Presten døde bare to måneder etterpå, og enken hans kom til å bo vegg i vegg med H.C. Andersen og familiens hans i Munkemøllestræde. Det var hjemme hos henne at Andersen bestemte seg for å bli forfatter.   

## Referanser


## Eksterne lenker
* Sankt Hans Kirke  hos *danmarkskirker.natmus.dk (Danmarks Kirker, Nationalmuseet)*
Ludwig Buchhorn

**Karl Ludwig Bernhard Christian Buchhorn** (født 18. april 1770 i Halberstadt, død 13. november 1856 i Berlin) var en tysk maler og grafiker.

Mellom 1790 og 1793 var Buchhorn student av Daniel Berger ved Akademie der Künste i Berlin. Her ble han opplært i akvatintkunst, litografi og blyanttegning. I 1797 ble Buchhorn ansatt som kobberstikker ved Chalkographische Gesellschaft zu Dessau, hvor han virket frem til 1803. Derefter arbeidet han i en periode som fri kunstner med ulike oppdrag.

I 1806 slo han seg ned i Berlin og fikk på ny arbeid ved kunstakademiet. I 1811 ble han utnevnt til *ordentl. Mitglied* av akademiet. Tre år senere ble han ansatt som foreleser i tegning og kobberstikk. I samme år grunnla Buchhorn sammen med enkelte kolleger *Berlinischer Künstler-Verein* («Berlinsk kunstnerforening»). Efter at hans læremester Daniel Berger hadde avgått med døden, ble Buchhorn utnevnt til leder av  *Akademische Kupferstecherschule* («akademisk kobberstikkerskole»). I løpet av sin pedagogiske virksomhet hadde Buchhorn flere kjente elever, blant dem Friedrich Eduard Eichens, Rudolf Hertzberg, Hermann Kramer Eduard Mandel og Adolph Schroedter.

## Utvalgte verker
* *Fürst Leopold von Anhalt-Dessau* (portrett)
* *Königin Luise* (portrett)
* *Major Friedrich von Schill*
* *Die Betteljugend*
* *Im Krieg*
* *Soldaten an der Spree*

## Referanser


## Litteratur
* 

## Eksterne lenker
*
Elysium Planitia

**Elysium Planitia** er den nest største vulkanske regionen på planeten Mars, etter Tharsis Montes. Regionen ligger sentrert rundt 2.0°N 155.0°E. Elysium inneholder vulkanene, fra nord til sør, Hecates Tholus, Elysium Mons og Albor Tholus. En annen stor vulkan, Apollinaris Mons, ligger sør for de andre. I tillegg til store vulkaner har Elysium Planita en rekke områder med store grøfter, kalt fossa eller fossae (flertal). Blant disse er Cerberus Fossae, Elysium Fossae og Hephaestus Fossae. 

## Vulkaner i Elysium Planitia

MOLA elysium mons.jpg|Elysium Mons, som sett med MOLA. Høyder vises med forskjellige farger.
Hecates Tholus.gif|Hecates Tholus, som sett fra Mars Global Surveyor.
MOLA hecates tholus.jpg|Hecates Tholus' topografi.
MOLA albor tholus.jpg|Topografi rundt Albor Tholus.


## Eksterne lenker
* Google Mars
* Google mars
Fekting under Panamerikanske leker 2011

**Fekting under Panamerikanske leker 2011**. Fekting er med som en av flere sporter i de 16. Panamerikanske leker som blir arrangert i Guadalajara i Mexico fra 14. til 30. oktober 2011. Totalt skal det konkurreres om tolv titler, tre individuelle og trelagkonkurranser fo både damer og menn.

## Medaljer

## Resultater
### Menn

### Damer

## Eksterne lenker
*  Panamerikanske leker 2011
Elysium Mons

**Elysium Mons** er en vulkan som ligger på Elysium Planitia på den østlige halvkulen av planeten Mars. Den strekker seg omtrent 13,9&nbsp;km over lavaslettene rundt og omtrent 16&nbsp;km over *[[datum]]* på Mars; standard nullhøydenivå definert ut ifra atmosfærisk trykk. Diameteren til vulkanen er omtrent 240&nbsp;km og kalderaen på 14&nbsp;km.

Elysium Mons ble oppdaget i 1972 på bilder tatt av Mariner 9 i bane rundt Mars.
Hecates Tholus

**Hecates Tholus** er en vulkan på planeten Mars. Resultater fra Mars Express-sonden indikerer at vulkanen hadde et større utbrudd for 350 millioner år siden. Utbruddet lagde en kaldera som var 10&nbsp;km i diameter. Det har blitt foreslått at isbreavsetninger senere delvis fylte opp kalderaen og en annen nedsenkning like ved. Kratertellinger indikerer at dette hendte så nylig som 5&ndash;20&nbsp;millioner år siden. Klimamodeller viser at is i dag ikke er stabil på Hecates Tholus, slik at klimaet må ha vært annerledes på Mars før siden isbreene var aktive. Det har blitt vist at alderen til isbreene passer med en periode med økt aksehelning av Mars sin rotasjonsakse.

Vulkanen ligger på 32,1°N 150,2°E på Elysium Planitia og har en diameter på 183&nbsp;km. Den er den nordligste av de tre Elysium-vulkanene; sør for den ligger de to andre Elysium Mons og Albor Tholus.

I planetologi er et tholus et lite kuppelformet fjell eller en liten ås.


Fil:Hecates Tholus.gif|Bilde fra Mars Global Surveyor av Hecates Tholus. Bildet spenner over et område på omtrent 170&nbsp;km.
Fil:PIA01457.jpg|Hecates Tholus ligger øverst på bildet. Til høyre for toppen henger det hvite skyer. Elysium Mons er den midterste vulkanen på bildet og nede til hyre ligger Albor Tholus.


## Referanser



## Eksterne lenker
* 
* Google Mars - zoombart kart sentrert på Hecates Tholus
* Liste over tholi-formasjoner på Mars
* Bilde av Hecates Tholus tatt av Mars Express
Daniel Berger (kobberstikker)

:*For skuespilleren med samme navn, se [[Daniel Berger (skuespiller)]]*.
**Gottfried Daniel Berger** (født 25. oktober 1744 i Berlin, død 17. november 1825 samme sted) var en tysk kobberstikker.

Berger ble først undervist av sin far Friedrich Gottlieb Berger, som også var kobberstikker. I 1757 begynte han i lære hos den franske maleren Blaise Nicolas Lesueur. Fra mai 1774 fikk han også undervisning hos hoffkobberstikkeren Georg Friedrich Schmidt, som imidlertid døde kun atten måneder senere. Berger fikk efter dette fremdeles undervisning hos Lesueur.

Gjennom Lesueur kom han i kontakt med flere tonesettende personer, blant dem maleren og galleridirektøren ved Sanssouci Matthias Österreich, bankdirektøren og kunstkjenneren Carl Philipp Caesar og anatomiprofessoren Johann Friedrich Meckel. Gjennom disse kontaktene fikk Berger en rekke viktige oppdrag, blant dem produksjon av illustrasjoner for medisinske og biologiske tekster.

I 1778 ble Berger *ordentliches Mitglied* av Akademie der Künste, og i 1787 ble han utnevnt til professor av kobberstikkunst. I 1816 ble han utnevnt visedirektør av akademiet.

## Referanser


## Litteratur
* 
* Heller, Joseph: *Praktisches Handbuch für Kupferstichsammler.* Verlag T. O. Weigel, 1850

## Eksterne lenker
* 
* Kort biografi på Goethe Zeit Portal
Rulleskøyter under Panamerikanske leker 2011

**Rulleskøyter under Panamerikanske leker 2011** Rulleskøyter var med som en av flere sporter i de 16. Panamerikanske leker som ble arrangert i Guadalajara i Mexico fra 23. til 27. oktober 2011. Totalt ble det konkurrert om åtte titler, fire for damer og fire for menn.

## Medaljer

## Resultater
### Kunstløp

### Hurtigløp

## Eksterne lenker
*  Panamerikanske leker 2011
Albor Tholus

**Albor Tholus** er en utdødd vulkan i Elysium Planitia-regionen på planeten Mars. Den ligger sør for nabovulkanene Elysium Mons og Hecates Tholus. Albor Tholus er 4,5 kilometer høy og har en diameter på 160&nbsp;km på bakkenivå. Kalderaen har en diamter på 30&nbsp;km og 3&nbsp;km dyp. Sammenlignet med terrestriske vulkaner er kalderaen svært dyp. Undersøkelser av ESAs Mars Express-sonde fant ut at vulkanene i Elysium-regionen tidligere har vært aktive over lengre perioder.

## Eksterne lenker
* 
* Mars Express-bilete hos Planetary Sciences and Remote Sensing hos Freie Universität Berlin
* Albor Tholus hos Google Mars
Resyme

**Resyme** (fra fransk, også skrevet med betoning, *resymé*) er en kort gjenfortelling av en tekst, bok eller noe lignende. Resymeteknikken brukes gjerne som innledning til kapitler eller episoder i serier, der innholdet i resymeet går på hva var hendelser og handlinger som leseren, eller seeren  trenger å vite eller minnes om for å få satt det videre forløp i sammenheng. Uttrykket var vanlig i ukeblader til opp mot 1950. Resymeene var da gjerne satt med mindre skrift enn hovedteksten, slik at det var lettere å velge om en trengte å lese det eller ikke.

Hvis resymeet kommer først i en ny tekst, er det en ingress (på reklamespråk: *intro*) som skal gjøre samme nytten i forhold til en ny og mere omfattende behandling av temaet.

Større utredninger og avhandlinger inneholder gjerne et sammendrag enten først eller sist. De kalles normalt ikke for resymeer, men har samme funksjon.

## Referanser
Johann F. Meckel den eldre

**Johann Friedrich Meckel von Helmsbach** (født 1724; død 1774) var en tysk lege og anatom. Han var far til anatomen og obstetrikeren Philipp F. T. Meckel og farfar til anatomen Johann F. Meckel den yngre. Han la grunnlaget til den Meckelske samlingen, en samling av anatomiske preparater ved universitetet i Halle.

Meckels var særlig interessert i anatomien til nervesystemet. Han testamenterte skjelettet sitt til sin egen samling, som fremdeles er en del av utstillingen.

## Verker i utvalg
* *De quinto pare nervorum cerebri.* Göttingen 1748.
* *Nova experimenta et observationes de finibus venarum et vasorum lymphat.* Berlin 1771.
* *Opvscvla Anatomica De Vasis Lymphaticis. Dissertatio Epistolaris De Vasis Lymphaticis.* Berolini Et Stralsvndiae 1772

## Referanser


## Litteratur
* 
* Rashid M. Janjua, Schultka Rüdiger, Goebbel Luminita, Pait T Glenn og Shields Christopher B.: «The legacy of Johann Friedrich Meckel the Elder (1724-1774): a 4-generation dynasty of anatomists». *[[Neurosurgery]]* 66.4 (april 2010): 758–70. PMID 20305497. .
* Sabine Schwarz: *[http://sundoc.bibliothek.uni-halle.de/diss-online/00/00H110/ Die anatomische Privatsammlung der Anatomenfamilie Meckel unter besonderer Berücksichtigung ihres präparationstechnischen Profils]*. Martin-Luther-Universität Halle-Wittenberg, Halle 2000. (avhandling)
Johann F. Meckel den yngre

**Johann Friedrich Meckel von Helmsbach** (født 17. oktober 1781, død 31. oktober 1833) var en tysk anatom og en av grunnleggerne av teratologien. Han var sønn av anatomen og obstetrikaren Philipp F. T. Meckel og sønnesønn av anatomen Johann F. Meckel den eldre. Av de tre som jobbet med den Meckelske samlingen, var det den yngre Meckel som gjorde mest.

Meckel studerte medisin og språk ved Universitetet i Göttingen. I 1802 tok han graden dr. med. på en avhandling om misdannelser på hjertet (*De cordis conditionibus abnormibus*).

Han var sammen med Étienne Geoffroy Saint-Hilaire grunnlegger av teratologien og har gitt navn til misdannelsene Meckels divertikkel, Meckels syndrom og Meckels brusk.

Han gav ut flere bøker, blant dem *Handbuch der pathologischen Anatomie* (handbok i patologisk anatomi) i fire bind 1812–1820; og *System der vergleichenden Anatomie* (System for komparativ anatomi) i seks bind 1821–1831.

## Referanser


## Litteratur
* Bartsch, Wilhelm. *Meckels Messerzüge*. Roman fra 2011
* 
* Schierhorn, Helmke. *Johann Friedrich Meckel d. J. als Begründer der wissenschaftlichen Teratologie* (manuskript), i: Leopoldina-Archiv MM 1324 Meckel
* Viebig, Michael og Schultka, Rüdiger. «Die Anatomen Meckel, Zur Genealogie einer halleschen Ärztefamilie». *Zeitschrift für Heimatforschung*, nr. 5.
*
Baumschulenweg

**Baumschulenweg** er en ortsteil i Berlins bydel Treptow-Köpenick. 

## Historie
Ortsteilens navn og historie er nært knyttet til den tidligere *Späth'sche Baumschule* (Späths planteskole). Franz Späth (1839–1913) var femte generasjons eier av familiens planteskole, da han i 1864 flyttet virksomheten til Neu-Britz, idag Baumschulenweg. Planteskolen fikk et stort oppsving under den botanikkutdannede Franz Späths ledelse og i 1874 oppførte han en stor villa på eiendommen. 

Området ble i 1920 innlemmet i Stor-Berlin. Planteskolen gikk ut av slektens eie med Hellmuth Späth (1885–1945). Hellmut Späth ble sendt i konsentrasjonsleir for å ha hatt omgang med jøder og døde i Sachsenhausen. 

Etter den andre verdenskrigen ble gartneriet offentlig eiendom og delvis forvaltet av Humbolt-universitetet. Fremdeles disponerer universtitetet den store villaen og arboretet er åpent for offentligheten. Store deler av området ble i DDR-tiden bygget ut med boliger av typen *Q3A Plattenbau*. 

På folkemunne blir ortsteilen gjerne kalt *Baume*. Et mindre området i orsteilen heter Späthsfelde og navnet har rot i det gamle familienavnet. 

## Bildegalleri

Fil:Herrenhaus Späth1.JPG|Herrenhaus Späth oppført av Franz Späth i 1874
Fil:Gedenktafel Späthstr 80-81 (Baums) Franz Späth.jpg|Minnetavle over Franz Späth
Fil:Herrenhaus Späth Relief.JPG|Relieff over planteskolearbeidet på Herrenhaus Späth


## Eksterne lenker
* Delstatens hjemmeside de.berlin om Baumschulenweg
Georges Lecointe (offiser)

**Georges Lecointe** (født 29. april 1869 i Antwerpen, død 27. mai 1929 i Uccle) var en belgisk offiser og vitenskapsmann. Han deltok på Belgica-ekspedisjonen 1897-99 til Antarktis som kaptein på ekspedisjonsskipet «Belgica» og nestkommanderende under lederen Adrien de Gerlache. Han var ansvarlig for ekspedisjonens hydrografiske arbeid og astronomiske observasjoner.

Etter hjemkomsten fra Antarktis ble han i 1900 vitenskapelig leder for astronomi ved observatoriet i Uccle, og etter første verdenskrig direktør samme sted.

Han publiserte i 1904 en bok om Belgica-ekspedisjonen, *Au pays des manchots* (*«I pingvinenes land»*).

## Referanser
Norgesmesterskapet på ski 2003

**[[Norgesmesterskapet på ski]] 2003** var norgesmesterskapet i de nordiske grenene skihopping, langrenn og kombinert.
Mesterskapet ble arrangert i Molde, Meråker og Lillehammer.

## Langrenn
Skiatlon (fellesstart med skibytte) er med i NM for første gang.

### Kvinner
#### Sprint



**Dato:** 31. januar
**Sted:** Molde

#### 5 km klassisk



**Dato:** 30. januar
**Sted:** Molde

#### 10 km skiatlon



**Dato:** 28. mars
**Sted:** Meråker

#### 15 km fristil



**Dato:** 1. februar
**Sted:** Molde

#### 30 km klassisk



**Dato:** 30. mars
**Sted:** Meråker

#### 3 x 5 km stafett



**Dato:** 2. februar
**Sted:** Molde

### Menn
#### Sprint fristil



**Dato:** 31. januar
**Sted:** Molde

#### 10 km klassisk



**Dato:** 30. januar
**Sted:** Molde

#### 15 km skiatlon



**Dato:** 28. mars
**Sted:** Meråker

#### 30 km fristil



**Dato:** 1. februar
**Sted:** Molde

#### 50 km klassisk



**Dato:** 30. mars
**Sted:** Meråker

#### 3 x 10 km stafett



**Dato:** 2. februar
**Sted:** Molde

## Skihopping

### Kvinner

#### Normalbakke



**Dato:** 15. februar
**Sted:** Lillehammer

#### Stor bakke



**Dato:** 16. februar
**Sted:** Lillehammer

### Menn

#### Normalbakke



**Dato:** 15. februar
**Sted:** Lillehammer

#### Stor bakke



**Dato:** 16. februar
**Sted:** Lillehammer

#### Laghopp



**Dato:** 14. februar
**Sted:** Lillehammer

## Kombinert
### Normaldistanse



**Dato:** 1. februar
**Sted:** Molde

### Sprint



**Dato:** 2. februar
**Sted:** Molde

## Kilder
* Egil Svendsby (red.) *Sportsboken 2003*, s. 214–18. Schibsted. ISBN 978-82-516-2054-3.
Heping (Tianjin)

**Heping** (kinesisk: 和平区; pinyin: *Hépíng Qū*) er et bydistrikt sentralt i byprovinsen Tianjin i Folkerepublikken Kina. Dette historiske byområdet har et areal på 9,97 km². Befolkningen var på ca. 470&nbsp;000 innbyggere i 2003. 

## Administrative enheter
**Subdistriktene** Xiaobailou (小白楼街道), Quanyechang (劝业场街道), Tiyuguan (体育馆街道), Xinxing (新兴街道), Nanyingmenshequ (南营门社区街道), Nanshi (南市街道)

## Kulturminner
I Heping ligger Tianjin Quanyechang Basar, Yien Yieh Commercial Bank og Det franske kommersielle treningssenter, som er oppført på Folkerepublikken Kinas liste over kulturminner.

## Referanser


## Eksterne lenker
* Offisielle nettsider
Hedong (Tianjin)

**Hedong** (kinesisk: 河东区; pinyin: *Hédōng Qū*) er et bydistrikt sentralt i byprovinsen Tianjin i Folkerepublikken Kina. 

Hedong har et areal på 39 km² og ca. 680.000 innbyggere (2004).

Deler av distriktet omfatter det som en gang var en del av den russiske konsesjon i kolonitiden tidlig på 1900-tallet. 

## Kulturminner
I Hedong ligger Tianfeipalasset, som er oppført på Folkerepublikken Kinas liste over kulturminner.

## Administrative enheter
Hedong består av 13 subdistrikter:

*Subdistriktet Dawangzhuang (大王庄街道);
*Subdistriktet Dazhigu (大直沽街道);
*Subdistriktet Zhongshanmen (中山门街道);
*Subdistriktet Fuminlu (富民路街道);
*Subdistriktet Erhaoqiao (二号桥街道);
*Subdistriktet Chunhua (春华街道);
*Subdistriktet Tangjiakou (唐家口街道);
*Subdistriktet Xiangyanglou (向阳楼街道);
*Subdistriktet Changzhoudao (常州道街道);
*Subdistriktet Shanghanglu (上杭路街道);
*Subdistriktet Dongxin (东新街道);
*Subdistriktet Lushandao (鲁山道街道);
*Subdistriktet Tianjin Tiechang (天津铁厂街道).

## Eksterne lenker
* Lokalregjeringens hjemmesider
Strømpeholder

**Strømpeholder**, **stroppebelte** eller **strømpebelte** (på britisk engelsk kalt *suspender belt*, på amerikansk engelsk *garter belt*) er et belte eller en smal hofteholder utstyrt med elastiske, justérbare strømpestropper med hekter eller klyper som festes til lange strømper for å holde dem oppe.

En hofteholder er en breiere modell av strømpeholder, et plagg som dessuten kan forme kroppen. Når strømpeholdere kalles hofteholdere, blir gjerne selve stroppene kalt strømpeholdere. Også figurformende korsetter, livstykker med seler og andre plagg kan være utstyrt med stropper til å feste lange strømper. Tidligere ble det også brukt løse stropper eller strømpebånd rundt beinet for å holde strømper oppe.

## Varianter

Strømpebelter bæres omkring midjen over hoftene og har gjerne to-tre strømpestropper på hver side. De brukes særlig som kvinneundertøy sammen med for eksempel silke- eller nylonstrømper. Slike strømpeholdere er gjerne selv av fine, tynne, ofte broderte eller blondebesatte tekstiler, deriblant bomull, nylon, sateng og silke. Det finnes imidlertid også enklere modeller som benyttes som hoftebelter sammen med for eksempel hockeystrømper og  medisinske kompresjonsstrømper.

I dag brukes oftere hele strømpebukser eller stay-ups, lange strømper som holdes oppe ved hjelp av en elastisk kant øverst på strømpene, istedenfor strømpeholdere. Det finnes likevel en mengde varianter av strømpeholdere i ulike snitt og farger. Disse kan være designet som moteplagg og solgt som «raffinert», «feminint» eller «sexy undertøy», også som modeller i fetisjistisk stil i for eksempel svart og rødt og av lær, latex eller gummi. Ikke sjelden brukes slike strømpeholdere sammen med nettingstrømper.

Mange strømpeholdere selges i undertøyssett sammen med strømper, truser, behåer og annet med samme farger, mønstre og detaljer.

### Strømpestropper som del av undertøy for barn og kvinner
På 1900-tallet brukte barn lenge spesielle livstykker, singletlignende plagg, med seler øverst og strømpestropper nederst. Disse ble brukt som undertøy sammen med lange strømper, som dermed fikk opphenget over skuldrene i stedet for å strammes over mage og hofter. De kunne brukes av begge kjønn, altså sammen med såvel skjørt og kjoler som korte bukser. Lange stropper var mer fleksible enn korte, og livstykker med lange stropper holdt strømpene høyere og bedre fast enn lave strømpebelter gjorde.

## Se også
* Strømpebånd (hosebånd)
* Strømpe, nylonstrømpe, stay-ups
* Korsett, korselett, corsage, bustier, 
* Hofteholder, roll-on

## Eksterne lenker
*
Hedong

**Hedong** kan være:
*Bydistriktet Hedong i byprovinsen Tianjin i Folkerepublikken Kina;
*Bydistriktet Hedong i byprefekturet Linyi i provinsen Shandong i Kina;
*Det gamle kommanderiet Hedong i Kina.
Aden Adde internasjonale lufthavn

**Aden Adde internasjonale lufthavn** (engelsk: Aden Adde Intl Ariport, AAIA), , tidligere kalt **Mogadishu internasjonale lufthavn.** Det er Somalias hovedstad Mogadishus internasjonale lufthavn og er oppkalt etter Aden Abdullah Osman Daar, Somalias første president.

Flyplassen var opprinnelig av beskjeden størrelse. Etter at Somalia ble selvstendig vokste den mye. Den har hatt flere renovasjonsprosjekter etter dette. Da den somaliske borgerkrigen brøt ut på 1990-tallet ble det store forstyrrelser i driften av flyplassen. Etter at situasjonen i Mogadishu ble forbedret i årene 2010–2011 har det blitt mye rehabilitering av flyplassen.

## Referanser
Gotland Runt

**Gotland Runt**, offisielt *ÅF Offshore Race* er en havkappseiling rundt Gotland i månedsskiftet juni-juli hvert år. Gotland Runt arrangeres av Kungliga Svenska Segelsällskapet, KSSS og første gang seilasen ble avholdt i 1937 var det 42 deltagende båter. 

## Eksterne lenker
* 
* Offisiell blogg
Richard Ivar Buch

**Richard Ivar Buch** (født 21. januar 1950) er en norsk reder og politiker (H) som var ordfører i Farsund kommune fra 2011 til 2015.

Han er administrerende direktør for rederiet Ricard Buck jr..

Buch er sønn av tidligere ordfører Richard Urbye Buch.
Kreis Schwelm

**Landkreis Schwelm** var en krets som eksisterte fra 1887 til 1929 i Regierungsbezirk Arnsberg i provinsen Westfalen i Kongeriket Preussen og Fristaten Preussen. Kretsen ble utskilt fra den vestlige delen av den daværende Landkreis Hagen den 1. april 1887. 

Den 5. august 1922 ble landkommunene Langerfeld og Nächstebreck overført fra Landkreis Schwelm til bykretsen Barmen. Den 1. august 1929 mistet Kreis Wschwelm sin selvstendighet og ble sammen med den tidligere oppløste Landkreis Hagen innlemmet i den nye Ennepe-Ruhrkreis (den gangen skrevet med én bindestrek).
Amortisering

**Amortisering** (fra fransk) er et begrep som brukes om avskrivning eller nedbetaling av lån. I moderne tid brukes uttrykket ofte om en nedbetalingsplan.

Man deler ofte amortisering inn i to kategorier:

* **Serielån:** Et serielån nedbetales med ulike terminbeløp som endrer seg etter hvert som lånebeløpet blir mindre og renten lavere. Avdragene forblir de sammen gjennom hele lånebeløpet, men det totale terminbeløpet vil reduseres etter hvert som lånet nedbetales.
* **Annuitetslån:** Et annuitetslån nedbetales med samme terminbeløp gjennom hele nedbetalingsforløpet, men vil variere noe med renteendringer. Etter hvert som lånet nedbetales, går man fra å betale minst avdrag og mest renter til å betale lavere renter og dermed mer avdrag. 

Banker og andre utlånsinstitusjoner brukte tidligere tabeller for å regne ut terminbeløpene manuelt, mens dette nå går automatisk ved hjelp av dataprogrammer.

## Referanser
Teglass

**Teglass**, sylinderformet glass til å drikke te av. Teglass står gjerne i en holder med hank av metall. Men teglass kan også ha en hank av glass, og ved bruk blir denne siste typen gjerne plassert på en brikke av kork eller annet varmeisolerende materiale. Teglass rommer fra ca. 0,1 til ca. 0,2 liter.

Teglass er mye brukt i Russland, og i Koltsjugino var det stor produksjon av teglassholdere.

I senere tid er teglass også brukt til å drikke Irish coffee av.

## Litteratur
* Nomenklatur for drikkestell Østby, Jon Birger (1983): ''Nomenklatur for drikkestell'', med tegninger av Torill Sand. Oslo

## Eksterne lenker
* Teglass i DigitaltMuseum
Kreis Eslohe

**Landkreis Eslohe** var en krets som ble grunnlagt den 1. januar 1819 i Regierungsbezirk Arnsberg i provinsen Westfalen i Kongeriket Preussen. Kretsen ble oppløst i 1832.
Wanne-Eickel

**Wanne-Eickel** er en tidligere kretsfri by i den nordlige delen av Ruhrområdet i den tyske delstaten Nordrhein-Westfalen. Byen fikk status som kretsfri by den 1. april 1926 innenfor Regierungsbezirk Arnsberg i provinsen Westfalen i Fristaten Preussen. I 1955 fikk den status som storby. Dens kjennemerke for motorkjøretøy var WAN.

Med virkning fra 1. januar 1979 ble Wanne-Eickel innlemmet i den kretsfrie byen Herne. Før sammenslåingen hadde Wanne-Eickel den største folketettheten i Tyskland. Dens areal var 21,32 km². Folketettheten i desember 1965 var 5&nbsp;100 innbyggere pr km².

Byvåpenet til Wanne-Eickel ble i en litt modifisert form til den nye byen Hernes våpen. Også byfargene gul-svart-gul ble overtatt av den nye storbyen Herne.
Liste over Seychellenes presidenter

Dette er ei **liste over Seychellenes presidenter**. Seychellene har hatt fire presidenter siden landet ble selvstendig fra Storbritannia i 1976. Den sittende presidenten er Patrick Herminie.

## Presidenter

## Se også
*Liste over Seychellenes regjeringssjefer
*Seychellenes politiske system

## Referanser
Davido

**Bjørn David Fevåg** (født 1960) er en norsk tryllekunstner bedre kjent under sitt kunstnernavn **Davido**. Han debuterte som tryllekunstner 13 år gammel i en talentkonkurranse i Ski Rådhusteater. 

Davido har som eneste nordmann to ganger fått 1. pris på fism-kongressen – tryllekunstnernes «Verdensmesterskap». I 1985 i Scenemagi (Madrid) og i 1982 i «Manipulasjon» (fingerferdighetstrylling, i Lausanne). I 2000 kom Davido i Guinness rekordbok som «Verdens raskeste tryllekunstner» med 64 triks på 4 minutter. Ellers har han han blant annet opptrådt i Bruce Springsteen sin sønns 10-årsdag, og var med i TV-programmet i NRK der a-ha første gang opptrådte og lanserte «Take on Me» i 1985.  
## Priser og utnevnelser
* 8 ganger Nordisk Mester i Trylling (4 ganger som junior, 4 ganger som senior) 
* 7 ganger Norgesmester i Trylling
* Verdensmester i Manipulasjon, FISM 1982 i Lausanne, Sveits 
* «Grand Prix» i «Bratislava Magicfestival» 1982
* Verdensmester i Scenemagi, FISM 1985 i Madrid, Spania 
* Kåret til «Årets Tryllekunstner 1994» av Magiske Cirkel Norge 
* Utnevnt til «Evig Medlem» i Magiske Cirkel Norge i 2002

## Referanser


## Eksterne lenker
* 
*
Einskilskopp

**Einskilskopp** eller einskilsbolle er et lite drikkekar av tre som primært har vært brukt på bygdene i Norge til øl, men det foreligger også opplysninger om at slike kar kunne bli brukt til å drikke melk av. De rommer gjerne mellom 0,2  og 0,5 liter. Einskilskoppen er skåret av ett stykke og formet som en liten bolle med en eller to hanker i siden. Tilsvarende kar uten hank kaltes gjerne einskilbolle. Jf. ølbolle.

Einskilskoppen var beregnet på at én person skulle drikke hele innholdet, mens ølboller kunne bli sendt rundt mellom flere. I Setesdal var det skikk å drikke einskjelt når gravferdsfolket kom til gårds: *Ølet hadde dei i store ølskåler som sto på bordet med einskilsskåler ved sida. Dei skiftaest til og drakk av desse.*

Fra Telemark har M. B. Landstad beskrevet skikken med å drikke einskjelt: *Naar maden er taget av bordet, bæres der frem ølboller af indtil en [[skjeppe|skjæppe]]s rum, hvoraf 2 eller 3 sættes på det langs stuen løbende bord. Gjæsterne sætter sig da omkring dette, især de gamle, medens ungdommen danser, kvinderne ved den nederste og mænderne ved den øverste ende. I enhver av de store med inskripsjoner og brogede farver malede ølboller svømmer en and, der er uthulet og dannet til en slags øsekopp. Skjænkesvenden øser nå opp det sterke skummende øl i smaa skaaler, af størrelse med en kontorkopp,"einskjelskoppar"; disse skal enhver drikke ud. Dette kaldes at drikke "einskjels" (en for en) og nu går det løs med drikkestev.*

På en ølbolle datert 1779 fra Rauland i Telemark er skikken beskrevet slik:

Ud af min gule kop,

en bonde før har drukket,

og med en enskiels kop

sin Tonges Bran(d) udslukket.

Et veldigt rus han fik,

saa knapt (han) kunde staa,

men som det gick med ham,

saa kand det flere gaa.

## Referanser


## Litteratur
* Gjærder, Per (1975): *Norsk drikkekar av tre*. Bergen – Oslo – Tromsø 
* Midttun, Gisle (1921): Liv og levemåte. (I Norsk Bygder Setesdalen, Kristiania, s. 212-250)
* Visted, Kristoffer og Stigum, Hilmar, 1951: Vår gamle bondekultur. Oslo.
* Nomenklatur for drikkestell Østby, Jon Birger (1983): ''Nomenklatur for drikkestell'', med tegninger av Torill Sand. Oslo

## Eksterne lenker
* Einskilskopper og einskilsboller i DigitaltMuseum
Johann F. Meckel

**Johann F. Meckel** er navnet til flere personer:

*Johann F. Meckel den yngre
*Johann F. Meckel den eldre
Kreis Hamm

**Landkreis Hamm** var en krets som ble grunnlagt den 20. januar 1817 i Regierungsbezirk Arnsberg i provinsen Westfalen i Kongeriket Preussen. 

Den 1. april 1901 ble byen Hamm utskilt fra kretsen som en kretsfri by. Forvaltningen til landkretsen fortsatte likevel å være i byen Hamm.

Omkring et år etter innlemmelsen av kommunene Holzwickede, Hengsen og Opherdicke fra den oppløste Landkreis Hörde, ble kretsforvaltningen overført til byen Unna, og med virkning fra 17. oktober 1930 ble kretsen omdøpt til Kreis Unna.
Liste over Senegals presidenter

Dette er ei **liste over Senegals presidenter**. Senegal har hatt fem presidenter siden landet ble selvstendig fra Frankrike i 1960. Etter grunnloven fra 2001 ble presidenten valgt til en periode på sju år. Dette er forkortet til fem år.

## Presidenter

## Se også
* Senegals politiske system

## Kilder
*
Daniel Berger (skuespiller)

:*For kobberstikkeren med samme navn, se [[Daniel Berger (kobberstikker)]]*.

**Daniel Berger** (født 14. februar 1965 i Köln) er en tysk skuespiller.

Mellom 1985 og 1989 gikk Berger på skuespillerskolen i Bochum. Etter fullført utdannelse spilte han i syv år i et ensemble ved Düsseldorfer Schauspielhaus. Etter dette hadde han ulike oppdrag. Han spilte blant annet ved flere teatre i Koblenz og Essen.

Ved siden av dette startet han en karriere som film- og tv-skuespiller. I 1991 spilte han i kinofilmen *Gossenkind*. I samme år fikk han sin første hovedrolle, som Clemens Niebisch i ''Nordkurve''. Etter dette hadde han flere opptredener i kino- og kortfilmer, såvel som i ulike tv-serier. Han deltok ved siden av dette i produksjon av hørespill.

Fra 2005 til 2009 holdt Berger forelesninger ved Folkwang Universität der Künste innenfor faget rollestudie i fagområdene musikal og skuespill.

## Filmografi (utvalg)

* 1991 Gossenkind
* 1991 Nordkurve
* 1998 Sheriffs
* 2000 Nachts im Park
* 2003 Speed Dating
* 2003 Aus der Tiefe des Raumes
* 2006 Corporate Identity
* 2007 Parallelparty
* 2008 Annas kleine Welt
* 2010 Ruhm
* 2011 Waldeslust

## Eksterne lenker
* 
*
Liste over Djiboutis presidenter

Dette er ei **liste over Djiboutis presidenter**. Djibouti har hatt to presidenter siden landet ble selvstendig fra Frankrike 27. juni 1977.

## Presidenter

## Se også
* Djiboutis politiske system

## Eksterne lenker
*Djibouti hos rulers.org
*Djibouti hos worldstatesmen.org
Dakar (region)

**Dakar** er en region (*région*) i Senegal. Den omfatter området rundt hovedstaden Dakar og Cap-Vert-halvøya som er Afrikas vestligste punkt. Regionen grenser til Thiès i øst. Ved folketellingen i 2013 hadde regionen  innbyggere.

## Departementer

Dakar er delt inn i fire departementer (*départements*).

* Dakar
* Guédiawaye
* Pikine
* Rufisque

## Referanser
Georg Friedrich Schmidt

**Georg Friedrich Schmidt** (født 24. januar 1712 i Schönerlinde; død 25. januar 1775 i Berlin) var en tysk kobberstikker, maler og etser.

Han gikk i lære hos Georg Paul Busch i Berlin og hos Nicolas Larmessin i Paris. I 1746 ble han utnevnt til  Fredrik den stores kobberstikker, og i 1957 ble han innkalt til St. Petersburg av Keiserinne Elisabeth for å gravere et portrett av henne og for å opprette en kobberstikkerskole. I mellomtiden hadde han giftet seg med kjøpmannsdatteren Dorothea Louise Wiedebandt.

I artikkelen om Schmidt i *[[The New International Encyclopædia]]* hevdes det at Schmidts kobberstikk og raderinger i Rembrandt-stil er blant de fineste av 1700-talls kunstverk i Tyskland.

## Referanser


## Eksterne lenker
*
Ths. S. Falck

**Ths. S. Falck** var et skipsrederi med tilhold i Stavanger startet av Thomas Scheen Falck i 1862. Begynnelsen var beskjeden og han disponerte kun et seilskip, en bark, ved navnet «Calliope». Utover i 1860-årene anskaffet han seg flere seilskip og ble en solid aktør innen shipping. Han overlot meglervirksomheten til  I. S. Isachsen og Hans Holdt som senere etablerte rederiet Holdt & Isachsen.

I 1880 kjøpte rederiet sitt første dampskip, DS «Nora». Skipet ble solgt allerede året etter med god fortjeneste. Gevinsten av dette salget ble grunnlaget for neste skip også kalt «Nora». DS «Nora» ble levert som Stavanger Støberi & Dok første nybygg. Hun gikk av stabelen 31. juli 1881, som byggenummer 1, og kostet  kroner.

Ths. S. Falck hadde i denne tiden en variert flåte av seilskip og dampskip.

Etter Scheen Falcks død ble rederiet overtatt av hans to sønner Hans L. Falck og Christian Fredrik Falck.

## Rederiets seilskip
Listen er ikke komplett.

## Rederiets dampskip
Listen er ikke komplett.

## Litteratur
* Arne Bang Andersen: Fra seil til damp, ISBN 8270960799

## Eksterne lenker
* Erling Jensen: Thomas Falck
Glenda Millard

**Glenda Millard** (født 1939) en australsk forfatter av barne- og ungdomsbøker.

Glenda har vært gift 5 ganger og har 8 barn, 3 jenter og fem gutter. 

Millard har skrevet mange bøker,  blant annet «Gratis kyss i mørket».

## Oversatt bibliografi
* 

## Referanser
Zeeshan

**Zeeshan** (Zeşan) eller **Zeshan** er et tyrkisk mannsnavn, utledet fra ordene *Zee*, «innehaver av» og *Shan*, «høy status».

Navnet er mye brukt i Pakistan og Kashmir, Tyrkia, Iran, India (blant muslimer) og andre land i regionen.

Formen *Shaan* brukes som diminutiv-form eller kallenavn.
Ḥamādī al-Ǧibālī

**Ḥamādī al-Ǧibālī** (arabisk: حمادي الجبالي; fransk: *Hamadi Jebali*; født 1949) er en tunisisk politiker, journalist og ingeniør. Han ble i november 2011 statsminister i Tunisia, og hold stillingen til 19. februar 2013, da han resignerte. Han er den nåværende generalsekretæren til An‐Nahḍah-partiet. Han motsatte seg lenge tidligere president Zayn al-‘Ābidīn bin ‘Alīs styre i Tunisia, og han var redaktør for undergrunnsavisa *[[al-Fajr]]*. Han satt i fengsel for sin politiske aktivitet fra 1991 til 2006.

## Referanser


## Eksterne lenker
*
Pigeon King International

**Pigeon King International** (PKI) var et canadisk pyramidespill av varianten Ponzi-svindel som opererte i tidsrommet 2004 til 2008.

PKI ble lansert som en ny og lukrativ inntektskilde for canadiske bønder ved at de investerte i dueavl som skulle gi svært høy avkastning. I virkeligheten var duene verdt svært lite, og avkastning ble betalt med penger som nye investorer betalte inn. Om lag tusen bønder investerte i selskapet før det kollapset; totalt ble det investert mer enn 20 millioner dollar.

I 2007 varslet en av de ansatte i selskapet om den ulovlige virksomheten, og canadiske myndigheter ba politiet etterforske selskapet. Grunnet svært få forbrukerklager på selskapet valgte politiet å legge bort saken uten å etterforske den. Først da selskapet prøvde å ekspandere til bønder i USA, ble det satt kritisk søkelys på selskapet fra offentlig hold ved at flere amerikanske delstater gikk ut og advarte sine innbyggere mot å investere penger i selskapet. Det canadiske tidsskriftet *Better Farming Magazine* stilte også gjennom en serie artikler spørsmål ved selskapets forretningsmodell. For dette vant de senere en pris for undersøkende journalistikk av den canadiske journalistforeningen (CAJ).

Selskapets kollaps i 2008 utløste ikke bare store økonomiske vanskeligheter for bøndene som var berørt, det forårsaket også betydelige utfordringer med å få avlivet flere hundre tusen duer på en human måte.

I desember 2010 ble selskapets grunnlegger Arlan Galbraith arrestert og siktet for bedrageri. Han ble dømt til syv års fengsel, men ble løslatt før dommen var ferdigsonet grunnet høy alder.

## Referanser
Shalbatana Vallis

**Shalbatana Vallis** er en kanal på Mars som er skåret ut av vann. Kanalen ligger i Oxia Palus-kvadrangelet ved 7.8° nordlig breddegrad og 42.1° vestlig lengdegrad. Kanalen er den vestligste av de sørlige utstrømingskanalene i Chryse Planitia. Den startet i en sone med kaosterreng, ved 0° breddegrad og 46° lengdegrad, og ender opp i Chryse Planitia.

## Referanser
Johnson Toribiong

**Johnson Toribiong** (født 1946) er en palauisk politiker. Han var Palaus president fra 15. januar 2009 til 17. januar 2013.

Toribiong er utdannet jurist fra University of Washington i USA. Han har vært forretningsmann og var Palaus ambassadør i Republikken Kina (Taiwan). 

Toribiong vant presidentvalget i 2008, og ble innsatt som president 15. januar 2009. Hans presidentperiode brakte Palau internasjonal oppmerksomhet på grunn av at landet ga opphold til frigitte uighurske fanger fra Guantánamobukten fangeleir, noe som medførte at tap av investeringer fra Folkerepublikken Kina. Toribiong forhandlet fram en større hjelpepakke fra USA på 250 millioner amerikanske dollar, men har avvist en forbindelse mellom de to sakene. 

Toribiong har mottatt storbånd av den taiwanske ordenen Den strålende jades orden.

## Referanser
Klaus Tschütscher

**Klaus Tschütscher** (født 8. juli 1967) er en liechtensteinsk politiker for partiet Vaterländische Union. Han var fra 2009 til 2013 regjeringssjef i Liechtenstein.

Tschütscher studerte rettsvitenskap ved Universitetet i St. Gallen i Sveits, der han i 1996 avla juridisk doktorgrad. Fra 2002 til 2004 studerte han internasjonal forretningsrett ved Universitetet i Zürich og oppnådde mastergrad der. Han har arbeidet i Liechtensteins skatteetat og også forelest som dosent ved Hochschule Liechtenstein. Han har representert Liechtenstein i internasjonale fora der internasjonale skattespørsmål har stått på dagsordenen. Fra 2005 til 2009 var han minister med ansvar for justissaker, økonomi og sport. Den 25. mars 2009 ble han regjeringssjef. I tillegg til ansvaret som statsminister hadde han også hånd om finanssaker, familie- og likestillingsspørsmål.

## Referanser
Liste over flaggbærere for Belgia under OL

**Liste over belgiske olympiske flaggbærere** er en liste over belgiske idrettspersoner som bar det belgiske nasjonale flagg ved åpningsseremoniene i sommer- og/eller vinter-OL.

## Olympiske sommerleker

## Olympiske vinterleker

## Referanser
Jyrki Katainen

**Jyrki Tapani Katainen** (født 14. oktober 1971 i Siilinjärvi) er en finsk politiker for Samlingspartiet. Han var Finlands statsminister fra 22. juni 2011 til 24. juni 2014. Katainen var fra 2014 til 2019 EU-kommissær og medlem av Juncker-kommisjonen.

## Utdanning og privatliv
Katainen er født og oppvakst i Siilinjärvi i landskapet Norra Savolax i Finland. Katainen er utdannet magister i samfunnsvitenskap fra Tammerfors universitet. Jyrki Katainen har to barn: Saara (født i 2005) og Veera (2009). I tillegg til finsk, snakker han flytende engelsk, fransk og svensk. 

## Karriere

I 1999 ble han innvalgt i Riksdagen for Samlingspartiet og har siden blitt gjenvalgt ved hvert riksdagsvalg fram til oppnevnt som EU-kommissær. Katainen ble i 2001 nestleder i Samlingspartiet og var partiets leder i perioden 2004-2014. Før han ble statsminister var Katainen fra 2007 finansminister og visestatsminister i Matti Vanhanens og Mari Kiviniemis regjeringer. Katainen ledet en koalisjonsregjering bestående av Samlingspartiet, Socialdemokraterna, Vänsterförbundet, De gröna, Svenska folkpartiet og Kristdemokraterna. Katainen ble i 2014 foreslått som EU-kommissær og medlem av Juncker-kommisjonen. 14. juni 2014 ble overlot han ledervervet i Samlingspartiet til Alexander Stubb. Han gikk av som Finlands statsminister 24. juni 2014, for å bli *Finlands EU-kommissær* og *Kommissær med ansvar for økonomi- og valutaspørsmål* i Juncker-kommisjonen.

## Referanser

## Eksterne lenker
* 
* 
*
Kaosterreng

**Kaosterreng**, eller **kaotisk terreng** (engelsk *chaos terrain* eller *chaotic terrain*) er et astrogeologisk begrep, brukt til å betegne planetariske flater hvor formasjoner som rygger, sprekker og sletter ser ut til å være et virvar og viklet inn i hverandre. Kaosterreng er et bemerkelsesverdig trekk ved planeten Mars og Jupiters måne Europa.

## Referanser
Chryse Planitia

**Chryse Planitia** er en større slette på Mars nær det østre av Valles Marineris. Viking 1-landeren landet i området og viste en overflate dekket med løs, rød sand og en større mengde blokker lagd av basalt lava. Chryse Planitia er sannsynligvis et gjenfylt nedslagsbasseng; et større antall av fremstående kanaler leder til regionen. Disse kanalene springer ut fra den østlige enden av Valles Marineris og er sannsynligvis gravd ut av noe flytende. Altimetri og bilde tatt av blant annet Mars Global Surveyor peker sterkt mot at hele regionen fra Chryse til den østlige enden av Valles Marineris var oversvømt på et tidligere tidspunkt.

## Kilder
* «Chryse Planitia» s. 85 i *Philip's Astronomy Encyclopedia* utgitt i 2002

## Eksterne lenker
* Google Mars sentrert på Chryse Planitia
Fozia Hashim

**Fozia Hashim** er tidligere leder av den eritreiske høyesterett. Hun er en muslimsk kvinne og i 1993 ble utnevnt til stillingen som justisminister.
 
Som justisminister er hun ansvarlig for omorganiseringen av rettssystemet og utarbeidelsen av en ny juridisk kode. Alle proklamasjoner og juridiske bestemmelser er utvalgte av henne. Under hennes ledelse har samfunnets domstoler valgt sine magistrater.

## Eksterne lenker
* https://web.archive.org/web/20060929111536/http://www.shaebia.org/artman/publish/article_4206.html 
* http://web.archive.org/web/20060929111536/
* https://web.archive.org/web/20060929111536/http://www.shaebia.org/artman/publish/article_4206.html
Gøy på landet

**Gøy på landet** kan vise til:

*Gøy på landet (sang), sang innspilt av blant andre Birgit Strøm
*Gøy på landet (musikkalbum), musikkalbum av Dænsebændet
*Gøy på landet (TV-serie), en realityserie på TVNorge
* Gøy på lande Entertainment, Musikk-/underholdning-duo fra Surnadal
* Gøi på landet, svensk film fra 1937 med originaltittel *Pensionat Paradiset*
Semere Russom

**Semere Russom** (født 27. juli 1943) er en eritreisk politiker. Han er nåværende utdanningsminister.

## Politisk karriere
Semere Russom begynte sitt yrkesliv som lærer. Han reiste til USA som student ved University of Oklahoma, men avsluttet sine studier i 1976 for å tjenestegjøre i Det eritreiske folks frigjøringsfront.
 
Etter Eritreas uavhengighet arbeidet han som ambassadør i USA og Canada. Etterpå fortsatte han sin karriere i offentlig tjeneste som direktør for europeiske saker i Eritreas Utenriksdepartementet fram til 2001.
 
I 2002 forlot han utenriksdepartementet for å bli borgermester i Asmara og administrator av Maekel-regionen i Eritrea. I april 2007 ble han utnevnt til utdanningsminister, samtidig som han var ordfører i Asmara.

## Eksterne lenker
* https://web.archive.org/web/20070928152830/http://www.glocalforumus.org/conference/images/speakers/pdfs/semere_hadera.pdf
* http://news.bbc.co.uk/2/hi/africa/1574910.stm
* http://www.alertnet.org/thenews/newsdesk/B601503.htm
Gøy på landet (TV-serie)

***Gøy på landet*** er en realityserie som gikk på TVNorge i 2011 og 2012. I denne serien reiste 25 single byjenter gjennom Norge i en lilla buss, og stoppet i 11 fraflyttingstruede bygder. I hver bygd stilte tre ungkarer opp og gjorde alt for å sjarmere jentene. Jentene valgte selv om de ønsket å bli igjen i bygda eller reise videre med bussen. Det ble sendt fire episoder i uken (mandag til torsdag).

VGs TV-anmelder gav programmet terningkast fem. Se & Hørs anmelder var også positiv og beskrev den som «feel good-TV som fungerer».

Programkonseptet ble solgt til 35 land.

## Seertall
Premieren ble sett av 202 000. Premieren av sesong to ble sett av 132 000, mens reprisen senere på kvelden hadde så mange som 271 000 seere.

## Deltakere
Aina Stenersen, Jane Wirkola, Veslemøy Myrstad, Camilla Sæbjørnsen, Siri Emilie Kirsebom, Tove Nysenter, Tone Tejera, Stine Kolsrud, Tove Svendby, Silje Johansen, Setareh Hossein, Renee Jeanette Pettersen, Merethe Sletmo, Merete Rist-Larsen, Marte Lerkelund, Linda Beate Trulsen, Jeanette Isabell Grøvik, Camilla Carlsen, Liene Leimane, Tonje Westrebø Olsen, Karin Paulsen, Camilla Nilsen Torp, Elise Finseth Belbomo, Kari Hefre,Bjørn Ole Lundberg, Lillian Furulund Strand, Therese Kleiven Lunn, Siri Bjerknes

## Referanser